**УПОЗНАЈМО ВОЈВОДИНУ**

Покрајина Војводина је северна покрајина Републике Србије. Простире се у Панонској низији, на којој живи нешто више **од два милиона становника.**

**Главни град: Нови Сад.**

Географски је подељена на Срем, Банат и Бачку

**Граничи се:** на северу **са** **Мађарском**, на истоку **са Румунијом**, на западу **са Хрватском** и на југозападу **са Босном и Херцеговином**. Јужна граница Војводине је административна граница према Централној Србији, коју већим делом чине реке Дунав и Сава.

У Војводини, поред Срба, живи преко 25 националних или етничких заједница, које, све заједно, чине око 35% војвођанског становништва: Срби (65,05%), Мађари, Словаци, Хрвати, Црногорци, Румуни, Роми Буњевци, Русини, Македонци, Украјинци и остали.

У Војводини се службно користи шест језика: **српски, мађарски, словачки, русински,хрватски и румунски језик.**

**Састав становништва према вероисповести био је следећи:** православни (68,97%), католици (19,11%), Протестанти (3,55%) и други.

**Већи градови Војводине су**: Нови Сад, Суботица, Зрењанин, Панчево, Сомбор, Кикинда, Сремска Митровица, Вршац, Рума, Бачка Паланка, Инђија...

**РЕЉЕФ ВОЈВОДИНЕ**

Рељеф Војводине је претежно **равничарски**, изузев Срема, којим доминира **планина Фрушка Гора,** и југоистока Баната, са Вршачким Брегом. Најважнија река је **Дунав** са својим притокама (588 км). Пловне су и његове притоке **Тиса** (168 км), **Сава** (206 км) и **Бегеј** (75 км),

**ИСТОРИЈА И КУЛТУРА ВОЈВОДИНЕ**

****Током историје, на територији данашње Војводине траг су оставили многи народи: Илири, Трачани, Келти, Римљани, Хуни, Словени, Византинци, Бугари, Мађари, Турци, Аустријанци и други. Град **Сирмијум** (данашња Сремска Митровица) био један од четири главна града Римског царства, а у самом граду или његовој околини рођено је шест римских царева.

**Словени (укључујући и Србе) се насељавају на територију данашње Војводине у 6. и 7. веку.**

Део данашње Војводине се налазио у оквиру Сремске краљевине, којом је владао српски краљ Драгутин, између 1282. и 1316. године, а после пада Србије под Турке (1459. године), деспоти Србије наставили су да владају на територији Војводине као вазали мађарских краљева.

**На Мајској скупштини у Сремским Карловцима, Срби су 1848. године прогласили Српску Војводину, која се састојала од Срема, Баната, Бачке и Барање. После распада Аустроугарске монархије, Народно веће у Новом Саду је 25. новембра 1918. године прогласило уједињење Војводине са Србијом.**

****У традиционалном културном и научном упоришту српског народа у Војводини најстарије установе су: **Матица Српска, основана 1826**. године у Будимпешти и **Српско народно позориште, основано 1861**. године у Новом Саду. **Карловачка гимназија је најстарија српска гимназија, основана 1791. године, на падинама Фрушке горе у Сремским Карловцима.**

**ФРУШКОГОРСКИ МАНАСТИРИ**

На простору 50 километара дужине и 10 километара ширине на сремској планини Фрушка гора, смештено је шеснаест српских православних манастира. Зату Фрушку гору и називају Српском Светом гором.

Шире подручје Фрушке горе од давнина је било богато светилиштима, а током 16. и 17. века на овом простору је забележено 35 манастира. Од времена настанка ови манастири небројено пута су пљачкани, рушени и напуштани, а најозбиљније су страдали током Другог светског рата. Неколико манастира је тешко оштећено и током НАТО бомбардовања 1999.

**ПИСЦИ, УМЕТНИЦИ, НАУЧНИЦИ...**

Д. Обрадовић Ј. Ј. Змај Б. Радичевић М. Црљански С. Сремац У. Предић М. Пупин

просветитељ песник песник песник писац сликар научник



**НАРОДНЕ НОШЊЕ ВОЈВОДИНЕ**

** ИЗГЛЕД ВОЈВОЂАНСКИХ КУЋА**

** НАИВНО СЛИКАРСТВО**

**Салаш Дворац Дунђерских** Наставник: Оливера Абадић